Лэжьэн щIыдодзэ
«КъБР-м и хьэрычэтыщIэ IэнатIэ цIыкIухэмрэ курытхэмрэ кредит мыинхэмкIэ къызэзыгъэпэщ фонд» компанием лэжьэн зэрыщIидзэмкIэ хъыбар фыдогъащIэ. ХьэрычэтыщIэ щхьэхуэхэмрэ IуэхущIапIэхэмрэ ящыщу Къэбэрдей-Балъкъэр Республикэм щатхахэм апхуэдэ кредитхэр етынымкIэ лъэIухэр дяпэкIи къыIахынущ.
Фондым къыIах щIыхуэр трагъэкIуадэ хъунущ бизнесым зегъэужьыным, зэблагъэкI ахъшэр нэхъыбэ щIыным, оборудованэмрэ Iэмэпсымэхэмрэ къэщэхуным, хьэрычэт Iуэхум пыщIа нэгъуэщI мурадхэм.
ЩIыхуэу зы цIыхум иратыр сом мелуани 3-м щIигъуркъым икIи ар щапшыныжыну пIалъэр илъэси 3-м трагуашэ. Кредитым гъэ къэс щхьэщатыкIыр проценти 10 хъууэ аращ.
Нэхъ убзыхуауэ мы Iуэхум щыгъуазэ зыщыфщI хъунущ info@fmsmpkbr.ru сайтым. Телефонхэр: +7 (8662) 42-08-62, +7 (8662) 42-08-82. ХэщIапIэр: КъБР, Налшык къалэ, Пушкиным и цIэр зезыхьэ уэрам, 79 а.
